cyanic-selkie/wikianc huggingface dataset:
సమీకృత గైడెడ్ క్షిపణి అభివృద్ధి కార్యక్రమం
అగ్ని క్షిపణి వ్యవస్థ
అగ్ని, మధ్యంతర పరిధి నుండి ఖండాంతర పరిధి కలిగిన బాలిస్టిక్ క్షిపణి వ్యవస్థ. మొదట్లో 1500 కి.మీ. పరిధితో సాంకేతిక ప్రదర్శనగా అభివృద్ధి చేసిన అగ్నిలో ఘన, ద్రవ ఇంధనాలు రెంటినీ వాడేవారు. ప్రయోగించే ముందు సిద్ధం చేసేందుకు చాలా సమయం పట్టేది. తదుపరి, ఉత్పత్తి స్థాయిలో అభివృద్ధి చేసిన అగ్ని రకాల్లో ఘన ఇంధనాన్ని మాత్రమే వాడారు. దీంతో శత్రువు దాడి చేస్తే వేగంగా ప్రతిచర్య చెయ్యగల వీలు కలిగింది. తన అణు, క్షిపణి అభివృద్ధి కార్యక్రమాలు పాకిస్తాన్ కు వ్యతిరేకంగా కాదని, పాకిస్తాన్ నుంచి ఉన్న ప్రమాదం భారత భద్రతా వ్యవస్థలో ఒక చిన్న అంశమనీ భారత్ చెప్పింది. చైనా, భారత సమీకరణమనే పెద్ద అంశం విషయంలో "విశ్వసనీయ నిరోధకం" అభివృద్ధి చేసే కార్యక్రమంలో అగ్నికేంద్రస్థానంలో ఉంది.
2008 లో IGMDP ముగిసిన తరువాత అగ్ని-6 ను స్వతంత్ర ప్రాజెక్టుగా చేపట్టారు.
త్రిశూల్ క్షిపణి వ్యవస్థ
భారత సమీకృత గైడెడ్ క్షిపణి అభివృద్ధి కార్యక్రమంలో తయారైన మరో క్షిపణి, భూమి-నుండి-గాలిలోని లక్ష్యాలను ఛేదించే త్రిశూల్. దాని పరిధి 12 కి.మీ.. అది 5.5 కెజి వార్‌హెడ్‌ను కలిగి ఉంటుంది. పొడవు 3.1 మీటర్లు, బరువు 135 కెజి. తక్కువ ఎత్తులో ప్రయాణిస్తూ నౌకలపై దాడి చేసే క్షిపణులను నాశనం చేసే విధంగా ఈ క్షిపణిని తయారు చేసారు. 2008 ఫిబ్రవరి 27 న భారత్ ఈ ప్రాజెక్టును అధికారికంగా మూసేసింది.
ఆకాశ్ క్షిపణి వ్యవస్థ
thumb|200x200px|ఒరిస్సా లోని చాందీపూర్ వద్ద ఆకాశ్ క్షిపణి పరీక్ష. లాంచ్ ప్లాట్‌ఫారము BMP-2  వాహనం. ఆకాశ్ మధ్యంతర పరిధి గల, భూమి-నుండి-గాలిలోకి గురి పెట్టే క్షిపణి. భారత్ ప్రభుత్వం 20 వ శతాబ్దంలో చేపట్టిన క్షిపణి అభివృద్ధి కార్యక్రమాల్లో ఇది  అత్యంత ఖరీదైనది. 12 కోట్ల డాలర్ల ఈ కార్యక్రమం ఖర్చు ఇలాంటి ఇతర వ్యవస్థల కంటే చాలా ఎక్కువ.
720 కి.గ్రా. బరువుతో, 35 సెంమీ వ్యాసంతో, 5.8 మీటర్ల పొడవు కలిగిన ఆకాశ్ క్షిపణికి 30 కి.మీ. పరిధి ఉంది. ఆకాశ్ మ్యాక్ 2.5 వేగంతో ప్రయాణిస్తుంది. ఇది 18 కి.మీ. ఎత్తుకు చేరుతుంది. ఇది ఘన ఇంధనంతో పని చేస్తుంది. ఆకాశ్ వ్యవస్థ బహుళ లక్ష్యాలను ఏకకాలంలో  ఛేదించగలదు. ఆకాశ్ యొక్క ర్యామ్‌జెట్  ప్రొపల్షను వ్యవస్థ కారణంగా వేగం తగ్గకుండా ప్రయాణిస్తుంది. దీనితో పోల్చగల క్షిపణి -పేట్రియాట్‌లో వేగం తగ్గుతుంది. ఆకాశ్ క్షిపణిలో బహు లక్ష్యాల, బహు ఫంక్షన్ల ఫేస్‌డ్ ఎర్రే రాడారైన రాజేంద్ర రాడార్ ను స్థాపించారు. ఈ రాడారుకు 80 కి.మీ. అన్వేషణ పరిధి, 60 కి.మీ. ఎంగేజిమెంటు పరిధి ఉంది.
ఆకాశ్ క్షిపణికి స్వంత గైడెన్స్ లేదు. అది పూర్తిగా రాడారుపై ఆధారపడుతుంది. శత్రు విమానాలు చేసే జామింగు నుండి ఇది రక్షిస్తుంది. శత్రు విమానాల స్వీయ రక్షణ జామింగు వ్యవస్థ ఎంతో శక్తివంతమైన రాజేంద్రకు వ్యతిరేకంగా పనిచెయ్యాల్సి ఉంటుంది. పైగా ఆకాశ్ దాడి చేస్తున్న విమానానికి, దాడి గురించి తెలిసే టర్మినల్ సీకర్ లాంటిదేమీ ఆకాశ్‌లో ఉండదు.
భారత సైన్యంలోని ఆకాశ్  T-72 ట్యాంకు చాసిస్‌ను లాంచరుగానూ, రాడార్ వాహనంగానూ వాడుతారు. వైమానిక దళం, అశోక్ లేల్యాండ్ ట్రక్కును క్షిపణి లాంచరును లాగేందుకు, BMP-2 ను రాడారు కోసమూ వాడుతుంది. రెండు లాంచర్లు కూడా మూడేసి ఆకాశ్ క్షిపణులను మోయగలవు. ఆకాశ్ వ్యవస్థను రైలు, రోడ్డు, విమానాల ద్వారా మోహరించవచ్చు.
ఆకాశ్ మొదటి పరీక్ష 1990 లోను, అభివృద్ధి పరీక్షలు 1997 మార్చి వరకూ జరిగాయి. 2007 లో భారత వైమానిక దళం ఆకాశ్ పరీక్షలు పూర్తి చేసి, 2 స్క్వాడ్రన్లను తన దళంలోకి చేర్చుకుంది. 2010 ఫిబ్రవరిలో మరో 6 స్క్వాడ్రన్లకు ఆర్డరిచ్చింది.
నాగ్ క్షిపణి వ్యవస్థ
thumb|నాగ్ క్షిపణి నాగ్ మూడవ తరం ట్యాంకు విధ్వంసక క్షిపణి. దీనికి 3 నుండి 7 కి.మీ. పరిధి ఉంది.
నాగ్ 8 కెజిల HEAT వార్‌హెడ్‌ను వాడుతుంది. దీనికి ERA (Explosive Reactive Armour), కాంపోజిట్ ఆర్మర్ వంటి రక్షక కవచాలను ఛేదించగల  శక్తి ఉంది. దీనిలో రేయింబవలు పనిచేసే సత్తా గల Imaging Infra-Red (IIR) గైడెన్స్ వ్యవస్థ ఉంది. ప్రయోగించేటపుడు IIR స్థితి LOBL (Lock on Before Launch) లో ఉంటుంది. హెలికాప్టరు నుండి ప్రయోగించగల కూర్పు కూడా నాగ్‌లో ఉంది.
సైన్యానికి, వైమానిక దళానికీ వేర్వేరు కూర్పులను తయారు చేస్తున్నారు. సైన్యంలో ఈ క్షిపణిని మోసుకెళ్ళేందుకు (NAMICA-Nag Missile Carrier) అనే వాహనాలను వాడుతారు. NAMICAలో లక్ష్యాన్ని చేరుకోగల థెర్మోగ్రాఫిక్ కెమెరా ఉంది. ఈ వాహనాలు ఒక్కొక్కదానికీ 4 క్షిపణులను  మోసుకెళ్లగలిగే సామర్థ్యం ఉంది.
ఇతర అభివృద్ధి కార్యక్రమాలు
ఒక సూపర్‌సోనిక్ క్రూయిజ్ క్షిపణి వ్యవస్థను సంయుక్తంగా కల్పించి, అభివృద్ధి చేసి, తయారు చేసి, అమ్మకం చేసేందుకు గాను 1998 లో భారత్ రష్యా ప్రభుత్వంతో ఒప్పందం చేసుకుని బ్రహ్మోస్ ఏరోస్పేస్ లిమిటెడ్ (BAPL) అనే సంస్థను ఏర్పాటు చేసింది. 2006 లో ఈ ప్రతిపాదన విజయవంతంగా నెరవేరి, బ్రహ్మోస్ క్షిపణి తయారైంది. ఈ సూపర్‌సోనిక్ క్రూయిజ్ క్షిపణిని భూమి, ఓడ, జలాంతర్గామి, విమానాల నుండి ప్రయోగించవచ్చు. మ్యాక్ 2.5 నుండి 2.8 వరకూ వేగంగల ఈ క్షిపణి ప్రపంచంలోనే అత్యధిక వేగం కలిగినది. మ్యాక్ 8 వేగం గల బ్రహ్మోస్-2 ను  తయారు చెయ్యాలని BAPL ప్రతిపాదించింది. ఈ మొట్టమొదటి హైపర్‌సోనిక్ క్షిపణి 2016-17 లో సిద్ధం కావచ్చని ఆశిస్తున్నారు. ప్రయోగశాల పరీక్షలు మొదలయ్యాయి.
డా.ఎస్ ప్రహ్లాద (మాజీ-DRDO డైరెక్టరు) చెప్పిన ప్రకారం, ఇకపై కొత్త క్షిపణి, ఆయుధ వ్యవస్థలను ఐదేళ్ళ కార్యక్రమాల్లో తయారు చేస్తారు. ఖర్చులు తగ్గించుకునేందుకు గాను భారత ప్రైవేటు సంస్థలు, విదేశీ సంస్థలు కూడా ఈ కార్యక్రమాల్లో పాలుపంచుకుంటాయి. స్వతంత్రంగా జరుగుతున్న నాగ్, సూర్య క్షిపణుల అభివృద్ధి అలాగే కొనసాగుతుంది. వీటితోపాటు లేజర్ ఆధారిత క్షిపణి నిరోధక  వ్యవస్థను కూడా DRDO అభివృద్ధి చేస్తోంది. భారత్‌పై శత్రువు ప్రయోగించిన క్షిపణిని వెనువెంటనే గుర్తించి, అడ్డుకుని, నాశనం చేసే వ్యవస్థే ఇది.
2008 నుండి తలపెట్టిన ప్రాజెక్టులు విడిగా దేనికదే అభివృద్ధి చెయ్యడం (ఉదాహరణకు అగ్ని), వ్యూహాత్మక వ్యవస్థలను విదేశీ సంస్థలతో సంయుక్తంగా నిర్మించడం చేస్తున్నారు.
భారత్ నిర్భయ్ అనే ఓ కొత్త క్రూయిజ్ క్షిపణిని అభివృద్ధి చేస్తోంది. ఈ అభివృద్ధి మధ్యంతర స్థితిలో ఉంది. ఇది 6 మీటర్ల పొడవు, 520 మిమీ వ్యాసం, 1 టన్ను బరువు, 1000కి.మీ. పరిధీ కలిగి ఉంటుంది. దీని వేగం మ్యాక్ 0.7. ఇప్పటివరకు జరిపిన నాలుగు పరీక్షలలో మొదటిది, మూడోది, నాలుగోది విఫలం కాగా, రెండోది పాక్షికంగా విజయవంతమయింది.
2008 సెప్టెంబరులో భారత శాస్త్రవేత్తలు కనిపెట్టిన ఒక సాంకేతికత కారణంగా క్షిపణుల పరిధిని 40% వరకు పెంచగల సామర్థ్యం ఏర్పడింది. క్షిపణి ముందు కొనకు రాసిన క్రోమియం పూత కారణంగా ఇది సాధ్యపడింది.
పినాక రాకెట్ వ్యవస్థకు పృథ్వి క్షిపణికీ మధ్య నున్న అంతరాన్ని పూడ్చేందుకు ఒక వ్యూహాత్మక క్షిపణిని అభివృద్ధి చేసారు. 2011 జూలై 17 న మొదటి పరీక్షను విజయవంతంగా నిర్వహించారు. ప్రహార్అని పేరు పెట్టిన ఈ క్షిపణి పరిధి 150 కి.మీ. ఈ క్షిపణిని మోసుకెళ్ళేందుకు రోడ్డు మొబైలు లాంచరును తయారు చేసారు. ఏకకాలంలో ఇది 6 క్షిపణులను మోసుకు పోగలదు. ప్రహార్ యొక్క ఎగుమతి చేసే కూర్పుకు ప్రగతి అని పేరు పెట్టారు. 2014 నవంబరులో ఈ క్షిపణి ఎగుమతి చేసేందుకు సిద్ధమైంది.
మూలాలు, వనరులు
వర్గం:భారతీయ క్షిపణులు
మీర్ మొహతేషం అలీ ఖాన్
మీర్ మొహతేషం అలీ ఖాన్, హైదరాబాదు కు చెందిన ప్రొఫెషనల్ బాడీబిల్డర్. జాతీయ, అంతర్జాతీయ బిరుదులను సంపాదించాడు. హెవీవెయిట్ (90+కిలొగ్రామ్) విభాగంలో మిస్టర్ వరల్డ్ బాడీ బిల్డింగ్ ఛాంపియన్‌షిప్‌లో అతను సిల్వర్ మెడల్ గెలుచుకున్నాడు.
తొలి జీవితం
అలీఖాన్ తెలంగాణ రాజధాని హైదరాబాదు నగరంలో మీర్ అబుల్ మణి ఖాన్, అఫ్సారా బేగం దంపతులకు జన్మించాడు. ఇండో-బ్రిటిష్ అకాడమీలో ఇంజనీరింగ్ డిగ్రీ పూర్తిచేసే ముందు మొహతేషమ్ అలియా హైస్కూల్, షాదన్ కాలేజీలో చదువుకున్నాడు. స్పోర్ట్స్ కోటా కింద దక్షిణ మధ్య రైల్వే లో ఉద్యోగం వచ్చింది. ఇండియన్ బాడీ బిల్డర్స్ ఫెడరేషన్ (ఐబిబిఎఫ్)చే అతి పిన్న వయసున్న కోచ్ గా నియమించబడ్డాడు. లాస్ వెగాస్ 2010 మస్క్లేమానియా పోటీలో వివిధ విభాగాలలో నాలుగు పతకాలు సాధించాడు.
బాడీబిల్డింగ్ కెరీర్
ఇతడు 1994లో 14 సంవత్సరాల వయసులో బాడీబిల్డింగ్ ప్రారంభించాడు. 2008లో జరిగిన మస్కిల్‌మేనియా వరల్డ్ టూర్ పోటీలో రజత పతకాన్ని గెలుచుకున్నాడు. అమెరికాలోని మజిల్‌మేనియా ఛాంపియన్‌షిప్‌లో కాంస్య పతకం గెలుచుకున్నాడు. డోప్ పరీక్ష తరువాత అతనికి సిల్వర్ మెడల్ లభించింది.
మస్క్లేమానియా ఛాంపియన్‌షిప్ 2010లో పాల్గొన్న 14 మంది సభ్యుల భారత జట్టుకు కెప్టెన్ కూడా వ్యవహరించాడు. కెప్టెన్‌గా ఎంపికైన తెలంగాణ కు చెందిన మొట్టమొదటి బాడీ బిల్డర్ ఇతడు.
ఆహారం
రోజువారీ ఆహారంలో 30 గుడ్ల తెల్లసొన, 1 కేజీ చికెన్ బ్రెస్ట్స్, 12 నారింజ, 200 గ్రాముల గ్రీన్ సలాడ్, 1 కప్పు స్వీట్ కార్న్, 150 గ్రాముల వోట్మీల్, 2 నుండి 4 చపాతీలు తీసుకుంటాడు.
రోజువారీ వ్యాయామం
రోజువారీ దినచర్యను రెండు సెషన్లుగా విభజించుకున్నాడు. ఉదయం (5-10) సెషన్ కండరపుష్టి, ట్రైసెప్స్, మెడ, ఉదరం వంటి చిన్న కండరాల కోసం, సాయంత్రం (5 గం) సెషన్ ఛాతీ, భుజం, తొడ, వెనుక వైపు వ్యాయామం చేస్తాడు.
మూలాలు
వర్గం:జీవిస్తున్న ప్రజలు వర్గం:బాడీబిల్డింగ్ క్రీడాకారులు వర్గం:హైదరాబాదు జిల్లా క్రీడాకారులు వర్గం:హైదరాబాదు జిల్లా వ్యక్తులు
1493
1493 గ్రెగోరియన్‌ కాలెండరు యొక్క మామూలు సంవత్సరము.
జననాలు
‍
పురస్కారాలు
*
నామాల సింగని నృత్యం
రాయలసీమలో ఉగాది పండుగకూ, పీర్ల పండగకూ ఉరుసు సందర్భాలలోనూ, తిరుణాలలోనూ నామాల సింగని నృత్యం చేస్తూ వుంటారు. ముఖానికి నల్లని బొట్లు పెట్టి ఎఱ్ఱటి రంగు మచ్చల్లాగా అలంకరణ చేసి నుదుట నామాలు పెడతారు. నాలుక మీద మరో పెద్ద నాలుకను పెంచి, తలమీద రుమాలు చుట్టి వేప మండలం ని దోపుతారు. రెండు చేతుల్ని పెనవేస్తూ గొలుసుతో కడతారు. రెండు చేతుల్లోనూ పిడి బాకులుంటాయి. నడుముకు చుట్టూ దట్టి గుడ్డ కడతారు. ఎఱ్ఱటి సల్లడం తొడుక్కుంటారు. కాళ్ళకు గజ్జెలు కడతారు. ఇలాంటి అలంకరణ చేసిన తరువాత అరెండు చేతులకూ, భుజాలకూ నూలు త్రాళ్ళతో రెండు ప్రక్కలా పట్టు కుంటారు. తరువాత తప్పెట దరువులకు అనుకూలంగా నామాల సింగడు అడుగులు వేస్తాడు. పగ్గాలు పట్టుకున్న వాళ్ళు అతనికి అనుగుణంగా అడుగులు వేస్తూ తిరుగుతూ వుంటారని డా: చిగిచర్ల కృష్ణా రెడ్డి గారు జానపద నృత్య కళలో వివరించారు. నామాల సింగడు ముఖ్యంగా రెండు చేతుల్ని పైకి ఎత్తుతూ కత్తుల్ని వేగంగా తిప్పుతూ ఒక్కొక్క కాలిని వెనక్కి ముందుకీ నేలపై తాటిస్తాడు. మీసాలను మెలివేస్తూ వుంటాడు. ఎర్ర్రని నాలుక వ్రేలాడుతూ వుండగా స్మారకం వచ్చి వెనక్కి చాపుతూ అడుగులు వేస్తాడు. అడుగులు బస్కీలు తీసినట్లుంటాయి. అడుగులకు తగినట్లు తప్పెట వాయిద్య గతులు ఇలా వుంటాయి.
తప్పెట గతులు
మొదటి సారి..............
జెగ్ నకన్ జెగ్ నకన్ జేగ్ నకన్
నామాల సింగడు రెండు కాళ్ళను, రెండు చేతుల్ని ఒక్క సారిగా కదిలిస్తూ గుంపు మధ్యలో వస్తూ వుంటాడు. వెంటనే ఒక్క సారిగా తప్పెట తిరగ మారుస్తాడు.
జెగ్ జెగ్ నకన్ జెగ్ జెగ్ నకన్ జెగ్ జెగ్ నకన్ అలా గుంపులోని స్త్రీ, పురుషులు చూస్తుండగా తప్పెట్లు వెనక్కి వెనక్కి సర్దుకుంటూ, గతులు మార్పు చేసుకుంటూ పోతారు. మూడు లేక ఐదు తప్పెటలు కొడుతూ వుంటారు. అడుగులు బిర బిరా వేసే టప్పుడు తప్పెట గతి మార్చేస్తాడు. ఇలా అతప్పెట గత్యులు మారుతున్నప్పుడు నామాల సింగడు కొద్దిసేపు విరామం తీసుకుంటాడు. అప్పుడు ముఖానికి అడ్డంగా గుడ్డను కప్పుతారు. అతనిపై మరమరాలు చల్లుతారు. ఎర్రనీళ్ళు దిగదీస్తూ పోతారు. ఇవన్నీ చేయటం, నామాల సింగనికి ఎటువంటి ఆటంకాలు రాకుండా చూడాలని చేస్తారట. ఇలా గుంపు అందరికీ చూపించి ఇంటికి వెళ్తాడు. ఈ చరిత్రకు ఈ ప్రాంతంలో ఇలా ప్రచారంలో ఉంది.
నామాల సింగడంటే
నామాల సింగడనే పేరు గలిగిన వ్వక్తి ఈ ప్రాంతంలో దారి దోపిడి చేసే వాడట. సంతకెళ్ళి సరుకులు తీసుకు వస్తున్న స్త్రీ, పురుషుల్ని బలవంతంగా బట్టలు ఊడదీయించి కోలాటం వేయించే వాడట. దీనికి చుట్టూ గ్రామస్తులంతా ఏకమై అతన్ని పట్టి బంధించి గ్రామంలో తాళ్ళతో కట్టి పట్టుకుని వచ్చారట. అప్పుడు నాలుక ;బయటికి వచ్చి వూగుతూ కాళ్ళు తేలిపోయి అలా అలా నేలపై ఈడుస్తూ వచ్చాడట. గ్రామంలోకి వచ్చిన తరువాత చంపేశారట. దీనికి నిదర్శనం ఈ నామాల సింగని నృత్యం. ఈ నాటికీ రాయలసీమ ప్రాంతంలో మొహరం పండుగ నాడు తప్పనిసరిగా చేస్తున్నారట. సింగని వేషంలో పాల్గొనే కళాకారులు గొట్టూరి ఓబి రెడ్డి, చాకలి కొండన్న, హరిజన గంగప్ప, బోయిల ఆదినారాయణ, హరిజన నాగన్న మొదలైన వారని డా: చిగిచెర్ల కృష్ణా రెడ్డి గారు వారి జానపద నృత్య కళలో పేర్కొన్నారు.
యితర లింకులు
వర్గం:జానపద కళారూపాలు
ధనుష్ క్షిపణి
పృథ్వి క్షిపణి యొక్క సముద్ర రూపమే '''ధనుష్ క్షిపణి. '''ఇది  సాంప్రదాయిక పేలోడ్‌నే (500 కెజి-1,000 కెజి) కాక, అణు వార్‌హెడ్‌ను కూడా మోసుకుపోగలదు. 350 కిమీ పరిధిలోని లక్ష్యాలను ఛేదించగలదు. 2012 అక్టోబరు 5 న, 2013 నవంబరు 23 న, 2015 ఏప్రిల్ 9 న, 2015 నవంబరు 24 న ధనుష్‌ను విజయవంతంగా పరీక్షించారు. ఈ పరీక్షలను బంగాళాఖాతంలో INS సుభద్ర నుండి చేసారు. ధనుష్‌ను శత్రు నౌకలను నాశనం చేసేందుకు వాడవచ్చు. అలాగే దూరాన్నిబట్టి భూమిపై ఉన్న లక్ష్యాలను కూడా  ఛేదించవచ్చు. ధనుష్ చేరికతో శత్రు లక్ష్యాలను ఎంతో కచ్చితత్వంతో ఛేదించగల సమర్ధత భారత నౌకాదళానికి కలుగుతుంది.
మూలాలు వనరులు
వర్గం:భారతీయ క్షిపణులు
సుబ్రహ్మణ్యపురం (2018 సినిమా)
సుబ్రహ్మణ్యపురం, 2018 డిసెంబరు 7న విడుదలైన తెలుగు మిస్టరీ థ్రిల్లర్ సినిమా. సుధాకర్ ఇంపెక్స్ ఐపిఎల్, టారస్ సినీకార్ప్ బ్యానర్లలో బీరం సుధాకరరెడ్డి, ధీరజ్ బొగ్గరం నిర్మించిన ఈ సినిమాకి ధీరేంద్ర సంతోష్ జాగర్లపూడి దర్శకత్వం వహించాడు. ఇందులో సుమంత్, ఈషా రెబ్బ, సాయి కుమార్, సురేష్ తదితరులు నటించగా, శేఖర్ చంద్ర సంగీతం అందించాడు.
నిర్మాణం
2018 ఫిబ్రవరిలో దర్శకుడు, సుమంత్‌కు కథను వివరించాడు. ఈ సినిమాలో సుమంత్ నాస్తికుడిగా నటించాడు. ఇది సుమంత్ 25వ సినిమా. 2018 మార్చిలో ఉగాది పండుగ సందర్భంగా ఈ సినిమా ప్రారంభించబడి, తూర్పు గోదావరి, హైదరాబాదు లోని శ్రీరామపురంలో షూటింగ్ జరుపుకుంది. 2018 జూలైలో సినిమా ఫస్ట్ లుక్ విడుదలయింది. ఆగస్టులో దాదాపు యాభై శాతం షూటింగ్ పూర్తిచేసుకుంది. ఈ సినిమాలోని కొన్ని సన్నివేశాలకు రానా దగ్గుబాటి వాయిస్ ఓవర్ ఇచ్చాడు. 2018 అక్టోబరు‌లో షూటింగ్ పూర్తయింది. అక్టోబరు చివరలో దసరా పండుగ సందర్భంగా టీజర్ విడుదలయింది. నవంబరు‌లో సినిమా ట్రైలర్ విడుదలయింది.
పాటలు
ఈ సినిమాలోని పాటలను శేఖర్ చంద్ర స్వరపరిచాడు.
స్పందన
123తెలుగు.కామ్ ఈ సినిమాకి 3/5 రేటింగ్ ఇచ్చింది. ది హిందూ పత్రిక ఈ సినిమాకి మిశ్రమ సమీక్ష ఇచ్చింది. టైమ్స్ ఆఫ్ ఇండియా ఈ చిత్రానికి 2.5/5 ఇచ్చింది.
బయటి లింకులు
వర్గం:2018 తెలుగు సినిమాలు వర్గం:సుమంత్ నటించిన చిత్రాలు వర్గం:సాయి కుమార్ నటించిన చిత్రాలు వర్గం:సురేష్ నటించిన చిత్రాలు వర్గం:తెలుగు థ్రిల్లర్ సినిమాలు
తెలుగు ద్రవిడ బ్రాహ్మణులు
సుమారు 600 సంవత్సరాల క్రితం (అనగా సా.శ. 1300-1400 ప్రాంతంలో) నాటి సౌరాష్ట్ర (2) నుంచి వింధ్యపర్వతాలకు దక్షిణ దిశగా వలసవచ్చిన ఒక బ్రాహ్మణ సముదాయము, తమిళనాడులోని కావేరీ నదీతీరాన్ని ఆశ్రయించి, తమిళ భాషను తమ భాషగా స్వీకరించింది. నేటి తమిళ "అయ్యర్" లకు సంబంధించిన ఈ బ్రాహ్మణులలో కొంతమంది, ఉత్తరదిశగా కోస్తా ఆంధ్ర ప్రాంతానికి వలస వచ్చి గోదావరీ నదీతీరంలో కుదురుకున్నారు. అందువలనే వీరికి ద్రవిడ బ్రాహ్మణులనే పేరు సంక్రమించింది.
ద్రవిడ బ్రాహ్మణులను ఈ క్రింది విధంగా విభజించవచ్చు:
ఆరామ ద్రావిడులు శాఖకు చెందిన ప్రముఖ బ్రాహ్మణులు
simhachalamdevasthana asthana vidwan vedakalpdruma vedodhhara birudankita yajuraathrava vedavidan
సూచనలు
.
బయటి లింకులు
వర్గం:తెలుగు బ్రాహ్మణులు వర్గం:తమిళనాడు వలసలు వర్గం:హిందూ మతం శాఖలు వర్గం:తెలుగు బ్రాహ్మణ శాఖలు వర్గం:ఆంధ్రప్రదేశ్ ప్రజలు
ముఖేష్ కుమార్
నందనూరి ముఖేష్ కుమార్ (జననం 16 ఏప్రిల్ 1970), భారత హాకీ క్రీడాకారుడు.
జననం
ముఖేష్ కుమార్ 1970, ఏప్రిల్ 16న తెలంగాణ రాష్ట్ర రాజధాని హైదరాబాదు లో జన్మించాడు.
వృత్తిజీవితం
1992 ప్రారంభంలో పురుషుల జాతీయ జట్టుకు ఆడడం ద్వారా అంతర్జాతీయ క్రీడల్లోకి అరంగేట్రం చేశాడు. మురళి అనే మారుపేరుతో 1992లో స్పెయిన్‌ లోని బార్సిలోనా ఒలంపిక్స్ నుండి వరుసగా మూడుసార్లు భారతదేశం తరపున సమ్మర్ ఒలింపిక్స్‌లో ప్రాతినిధ్యం వహించాడు. 1992లో భారతదేశం ఏడవ స్థానంలో నిలిచింది. 307 అంతర్జాతీయ మ్యాచ్‌ల్లో భారత్ తరఫున ప్రాతినిధ్యం వహించి 80 గోల్స్ చేశాడు. 1992లో బార్సిలోనా ఒలింపిక్స్‌ పోటీలో నాలుగు గోల్స్, 1996 అట్లాంట ఒలింపిక్స్‌ పోటీలో రెండు గోల్స్, 2000 సిడ్నీ ఒలింపిక్స్‌ పోటీలో రెండు గోల్స్ చేశాడు.
వ్యక్తిగత జీవితం
హాకీ క్రీడాకారిణి నిధి ఖుల్లార్‌ను ముఖేష్ కుమార్ వివాహం చేసుకున్నాడు. వీరికి ఎన్. యేషస్విని, అశుతోష్ కుమార్ అనే ఇద్దరు పిల్లలు ఉన్నారు.
మూలాలు
వర్గం:1970 జననాలు వర్గం:జీవిస్తున్న ప్రజలు వర్గం:హైదరాబాదు జిల్లా క్రీడాకారులు వర్గం:హైదరాబాదు జిల్లా వ్యక్తులు వర్గం:అర్జున అవార్డు గ్రహీతలు వర్గం:హాకీ క్రీడాకారులు వర్గం:భారతీయ ఒలింపిక్ క్రీడాకారులు
కేశినేని శ్రీనివాస్ (నాని)
కేశినేని శ్రీనివాస్, ఇతనిని నాని అని కూడా పిలుస్తారు. నాని ఒక భారతీయ రాజకీయవేత్త, వ్యాపారవేత్త. అతను ప్రస్తుత లోకసభలో విజయవాడ పార్లమెంటరీ నియోజకవర్గం నుంచి ఎన్నికైన పార్లమెంటు సభ్యుడు.
ప్రారంభ, వ్యక్తిగత జీవితం
కేశినేని నాని 1966 జనవరి 22 న విజయవాడలో కేశినేని రామస్వామి ప్రసూనాంబ దంపతులకు జన్మించాడు. అతని బాల్యమంతా తన తోబుట్టువులతో కలిసి విజయవాడ నగరంలోనే గడిపాడు.అతను 1992 ఏప్రిల్ 16న పావనిను (ఎంఎల్ఎ) వివాహం చేసుకున్నాడు. నాని, కేశినేని దంపతులకు ఇద్దరు కుమార్తెలు ఉన్నారు.
రాజకీయేతర జీవితం
కేశినేని ట్రావెల్స్ ను కేశినేని నాని తాత కేశినేని వెంకయ్య 1928 లో ప్రారంభించాడు. అది 90 సంవత్సరాల నుండి వారసత్వంగా నడుపుచున్న కేశినేని ట్రావెల్స్ ను 2018 మార్చి 31న మూసివేశారు.
మూలాలు
వర్గం:1966 జననాలు వర్గం:తెలుగుదేశం పార్టీ రాజకీయ నాయకులు వర్గం:జీవిస్తున్న ప్రజలు వర్గం:16వ లోక్‌సభ సభ్యులు వర్గం:కృష్ణా జిల్లా నుండి ఎన్నికైన లోక్‌సభ సభ్యులు వర్గం:కృష్ణా జిల్లా రాజకీయ నాయకులు
ఐలాపూర్ (నందిపేట్)
ఐలాపూర్, తెలంగాణ రాష్ట్రం, నిజామాబాద్ జిల్లా, నందిపేట్ మండలంలోని గ్రామం.
ఇది మండల కేంద్రమైన నందిపేట్ నుండి 3 కి. మీ. దూరం లోను, సమీప పట్టణమైన నిజామాబాద్ నుండి 28 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత నిజామాబాదు జిల్లా లోని ఇదే మండలంలో ఉండేది.
గణాంకాలు
2011 భారత జనగణన గణాంకాల ప్రకారం ఈ గ్రామం 776 ఇళ్లతో, 3018 జనాభాతో 673 హెక్టార్లలో విస్తరించి ఉంది. గ్రామంలో మగవారి సంఖ్య 1466, ఆడవారి సంఖ్య 1552. షెడ్యూల్డ్ కులాల సంఖ్య 402 కాగా షెడ్యూల్డ్ తెగల సంఖ్య 253. గ్రామం యొక్క జనగణన లొకేషన్ కోడ్ 570748 .పిన్ కోడ్: 503246.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి. ఒక ప్రభుత్వ జూనియర్ కళాశాల ఉంది.సమీప బాలబడి నందిపేట్లో ఉంది.సమీప ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల నిజామాబాద్లో ఉన్నాయి. సమీప వైద్య కళాశాల హైదరాబాదులోను, మేనేజిమెంటు కళాశాల, పాలీటెక్నిక్‌లు నిజామాబాద్లోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల నిజామాబాద్లో ఉన్నాయి.
ప్రభుత్వ వైద్య సౌకర్యం
ఐలాపూర్లో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు.సమీప ప్రాథమిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. పశు వైద్యశాల గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. కుళాయిల ద్వారా శుద్ధి చేయని నీరు కూడా సరఫరా అవుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
ఐలాపూర్లో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. ట్రాక్టరు సౌకర్యం గ్రామానికి 5 కి.మీ. లోపు దూరంలో ఉంది. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో వాణిజ్య బ్యాంకు, వ్యవసాయ పరపతి సంఘం ఉన్నాయి. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. సహకార బ్యాంకు గ్రామం నుండి 5 కి.మీ. లోపు దూరంలో ఉంది. వారం వారం సంత గ్రామం నుండి 5 కి.మీ. లోపు దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 కి.మీ. లోపు దూరంలో ఉంది. గ్రంథాలయం, పబ్లిక్ రీడింగ్ రూం గ్రామం నుండి 5 కి.మీ.లోపు దూరంలో ఉన్నాయి. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.
భూమి వినియోగం
ఐలాపూర్లో భూ వినియోగం కింది విధంగా ఉంది:
నీటిపారుదల సౌకర్యాలు
ఐలాపూర్లో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
ఐలాపూర్లో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి
పారిశ్రామిక ఉత్పత్తులు
బీడీలు
ఖజువాలా శాసనసభ నియోజకవర్గం
ఖజువాలా శాసనసభ నియోజకవర్గం రాజస్థాన్ రాష్ట్రంలోని నియోజకవర్గాలలో ఒకటి. ఈ నియోజకవర్గం బికనీర్ జిల్లా, బికనీర్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:రాజస్థాన్ శాసనసభ నియోజకవర్గాలు
నిరుద్యోగం
thumb|350px| సిఐఎ గణాంకాలు - ప్రపంచ దేశాల నిరుద్యోగ స్థితి నిరుద్యోగం (ఆంగ్లం: Unemployment) అనగా ఒక వ్యక్తి పని చేయగలిగి పనిని కాంక్షిస్తున్నప్పటికీ అతనికి పని దొరక్కపోవడం. ప్రపంచంలో అన్ని దేశాలు ఎదుర్కొంటున్న ప్రధాన సమస్యల్లో నిరుద్యోగం ఒకటి.
సాధారణంగా అభివృద్ధి చెందిన దేశాల్లో నిరుద్యోగం సార్థక డిమాండ్ లోపించడం వల్ల, అంటే ఆర్థిక మాంధ్యం వల్ల ఏర్పడుతుంది. ఇలాంటి నిరుద్యోగం తాత్కాలికమైంది. అభివృద్ధి చెందుతున్న భారత్ వంటి దేశాల్లో నిరుద్యోగం వనరుల కొరత వల్ల ఏర్పడుతుంది. అభివృద్ధి చెందుతున్న దేశాల్లో ఏర్పడే నిరుద్యోగం శాశ్వతమైనది.
భారతదేశంలో
గ్రామీణ ప్రాంతాలలో జనాభా ఒత్తిడి వలన అధిక జనాభా వ్యవసాయంపై ఆధారపడడంతో వ్యవసాయ రంగంలో అవసరానికి మించిన జనాభా పనిచేస్తున్నారు. దీనినే ప్రచ్ఛన్న నిరుద్యోగమంటారు. 65% వ్యవసాయం వర్షాధారమైనది కావడం వలన కూలీలు సాలీనా 7 లేదా 8 నెలలు మాత్రమే ఉపాది కలిగి ఉంటున్నారు. మిగిలిన కాలంలో వీరు నిరుద్యోగులే. పట్టణాలలో ఆనేకులు తమ సామర్థ్యంకంటే తక్కువ సామర్థ్యం అవుసరమైన ఉపాధి కలిగి ఉన్నారు.
ధేశంలో నిరుద్యోగులను ఎన్.ఎస్.ఎస్.ఒ. రోజువారి స్థితి, వారం వారి స్థితి దైనందిన స్థితిలో అంచనా వేస్తుంది. 2004-2005 నివేదిక ప్రకారం 12.1 మిలియన్ నిరుద్యోగులున్నారు. నిరుద్యోగరేటు 3.06%. గ్రామీణ ప్రాంతాలలో కంటే పట్టణ ప్రాంతాలలో నిరుద్యోగం అధికంగా ఉంది. 5వ ఆర్థిక గణన ప్రకాఱం అత్యధికంగా నిరుద్యోగం కేరళలో, అత్యల్పంగా జమ్ము కాష్మీర్లో ఉంది.
మూలాలు
వర్గం:సామాజిక శాస్త్రాలు వర్గం:ఉపాధి
గుర్రాల వెంకట శేషు
thumb|గుర్రాల వెంకట శేషు గుర్రాల వెంకట శేషు భారత జాతీయ కాంగ్రెస్ నాయకులు. ఆయన ఆంధ్రప్రదేశ్ మాజీ ముఖ్యమంత్రి మర్రి చెన్నారెడ్డి కేబినెట్‌లో మంత్రిగా పనిచేశారు. ఆయన రెండు పర్యాయాలు ఎమ్మెల్యేగా తన సేవలనందించారు.
జీవిత విశేషాలు
ఆయన స్వగ్రామం టంగుటూరు మండలం జమ్ములపాలెం. ఆయన 1945లో జన్మించారు. ఆయన తండ్రి గుర్రాల వెంకటస్వామి. తన ప్రాథమిక విద్యను ఒంగోలులోనే పూర్తి చేశారు. డిగ్రీ, పీజీ కావలి జవహర్‌ భారతి కళాశాలలో చేశారు. ఆంధ్రా యూనివర్శిటీలో మాస్టర్‌ ఆఫ్‌ కామర్స్‌ (ఎంకామ్‌) విద్యనభ్యసించారు. ఎంకాం పూర్తయిన తరువాత 1979లో ఒంగోలు వచ్చిన శేషు ఏబిఎం కళాశాల ఎదురుగా శాంతినికేతన్‌ ట్యుటోరియల్‌ సంస్థను స్థాపించి పేద విద్యార్థులకు విద్యను అందించారు. ఈయన వద్ద విద్యను అభ్యసించిన ఎంతోమంది విద్యార్థులు ఐఏఎస్‌లుగా, ఐపిఎస్‌లుగా, బ్యాంకు, పోలీసు అధికారులుగా, వివిధ శాఖలలో ఉన్నత పదవులను సాధించారు. ఒంగోలు మాజీ మున్సిపల్‌ ఛైర్మన్‌ మంత్రి శ్రీనివాసరావుకి జివి.శేషు రాజకీయ గురువు.
వ్యక్తిగత జీవితం
ఆయన జూలై 23 2016 న మరణించారు. ఆయనకు భార్య, ఇద్దరు కుమారులు, ఇద్దరు కుమార్తెలు ఉన్నారు. ఆయన రాజకీయ వారసునిగా కుమారుడు డాక్టర్‌ రాజ్‌విమల్‌ ఉన్నారు.
ఇతర లింకులు
వర్గం:1945 జననాలు వర్గం:భారత జాతీయ కాంగ్రెస్ నాయకులు వర్గం:2016 మరణాలు వర్గం:ప్రకాశం జిల్లా రాజకీయ నాయకులు వర్గం:ప్రకాశం జిల్లా నుండి ఎన్నికైన శాసన సభ్యులు వర్గం:ప్రకాశం జిల్లాకు చెందిన రాష్ట్ర మంత్రులు వర్గం:ఆంధ్రప్రదేశ్ శాసన సభ్యులు (2009)
విభీషణుడు
విభీషణుడు హిందూ పవిత్ర గ్రంథమైన రామాయణంలో ఒక ముఖ్య పాత్ర. రావణాసురునికి తమ్ముడు. విశ్రవసు కైకసియందు పుట్టిన మూడవ కుమారుడు. సీతను రావణాసురుడు అపహరించిన తర్వాత ఆమెను మళ్ళీ రామునికి అప్పగించమని అన్న రావణునికి పలు విధాల చెప్పిచూశాడు. రావణుడు అతని సలహాను పాటించకపోగా అవమానిస్తాడు. విభీషణుడు వెళ్ళి రాముని శరణు వేడుతాడు. రామ రావణ యుద్ధంలో రాముడికి రావణుడి ఆయువు పట్టు చెప్పి అన్న మరణానికి కారణం అయ్యాడు. రావణుడి తర్వాత లంకా సామ్రాజ్యానికి రాజు అయ్యాడు. ఈయన చిరంజీవి.
శ్రీరంగం
శ్రీరంగంలోని శ్రీ రంగనాథ స్వామి ఆలయ పురాణంలో విభీషణుడి ప్రస్తావన ఉంది.ఈ పురాణం ప్రకారం శ్రీరాముని పట్టాభిషేక సమయంలో అక్కడికి వచ్చిన విభీషణుడికి విమాన విగ్రహం లభిస్తుంది. దాన్ని తీసుకుని తన లంకా సామ్రాజ్యంలో ప్రతిష్టించుకోవాలనుకుంటాడు. దారి మధ్యలో విశ్రాంతి కోసం ఆ విగ్రహాన్ని కావేరి నది గట్టున ఉంచి పూజలు నిర్వహిస్తాడు. కానీ దాన్ని లేపి తీసుకెళ్ళడానికి సాధ్యపడదు. అప్పుడు మహావిష్ణువు విభీషణుడికి కలలో కనబడి తాను ఆ ప్రదేశంలోనే కొలువై ఉంటానని చెప్పాడు. అప్పటి నుంచి ఆ ప్రదేశం శ్రీరంగం గా వ్యవహరించబడుతోంది.
మూలాలు
వర్గం:హిందూ మతము వర్గం:పురాణ పాత్రలు
ఎసా మిస్రి
ఎసా మిస్రి, భారతీయ ప్రొఫెషనల్ బాడీబిల్డర్. రాష్ట్ర, జాతీయ ఛాంపియన్షిప్స్ టైటిళ్ళు గెలుచుకున్నాడు. హెవీవెయిట్ (90+కిలొగ్రామ్) విభాగంలో 2016 మిస్టర్ వరల్డ్ బాడీ బిల్డింగ్ ఛాంపియన్‌షిప్‌లో సిల్వర్ మెడల్ కూడా గెలుచుకున్నాడు. మిస్రి ఇటీవల ఏఐఎంఐఎం అభ్యర్థి అక్బరుద్దీన్ ఒవైసీపై పోటీ చేశాడు.
తొలి జీవితం, విద్య
మిస్రి, 1969 మార్చి 12న ఒబైద్ బిన్ అలీ మిశ్రీ, తకియా బేగం దంపతులకు తెలంగాణ రాజధాని హైదరాబాదు నగరంలో జన్మించాడు. కిల్పాట్రిక్ మిషన్ స్కూల్ లో చదువుకున్నాడు.
ఇతర వివరాలు
మిస్రి జిమ్ పేరుతో ఒక జిమ్, హైదరాబాదు లోని బండ్లగూడ సమీపంలోని చంద్రాయన్ గుట్టలో నూరి ప్యాలెస్ ఫంక్షన్ హాల్ అనే ఫంక్షన్ హాల్ ఉన్నాయి.
ఎర్నస్ట్ మాయర్
ఎర్నస్ట్ వాల్టర్ మాయర్(5 జులై 1904 - 3 ఫిబ్రవరి 2005) 20వ శతాబ్దపు ప్రముఖ జీవశాస్త్రజ్ఞులు. ఆయన జీవశాస్త్ర నామకరణ శాస్త్రం, పక్షిశాస్త్రం, జీవశాస్త్ర సిద్ధాంతశాస్త్రం, వేడి ప్రాంతాలలో వెతుకులాటలు, విజ్ఞానశాస్త్ర చరిత్ర మొ॥ విషయాలలో నిపుణులు. ఇతడి తోడ్పాటు వలన ఒక భావనాత్మక విప్లవాన్ని తెచ్చింది; ఈ విప్లవం వలన గ్రెగర్ మెండల్, చార్లెస్ డార్విన్ ప్రతిపాదనలకు బలం చేకూరి ఒక సరికొత్త విజ్ఞాన అధ్యయన శాస్త్రంగా ఆధునిక జీవ పరిణామక్రమం ఏర్పడి, జీవాలను స్పీషిస్ విధానంలో విభజించే పద్ధతి మొదలయింది.
చార్లెస్ డార్విన్ జీవపరిణామ క్రమాన్ని ప్రతిపాదించినప్పటికీ అది ఎలా జరిగింది అన్న విషయాన్ని ప్రామాణీకరించలేకపోయారు. ఎర్నస్ట్ మాయర్ స్పీషిస్ కు సరికొత్త నిర్వచనాన్నిచ్చి, జీవపరిణామక్రమాన్ని బలపరిచాడు. ఈయన ప్రకారం స్పీషీస్ అంటే కేవలం ఒక రకమైన అలవాట్లు కలిగినది కాదని, తమలో తాము పరస్పరం జీవోత్పత్తికి పాల్పడే జీవాలే ఒక స్పీషీస్ కు చెందుతాయని నిర్వచించాడు. ఒకవేళ ఒక స్పీషీస్ కు చెందిన కొన్ని జీవాలు మిగితా వాటితో వేరుపడి వేరే ప్రాంతానికి తరలిపోయినా, ఆహారపు అలవాట్లలో మారు వచ్చినా, సంతానోత్పత్తికి సంగమించే జోడీలో మార్పు వచ్చినా, అవి తమ స్పీషీస్ నుండి వేరు పడి కొత్త స్పీషీస్ గా మారతాయి. అత్యధిక జన్యు మార్పిడి ఈ విధంగా వేరుపడి, ముఖ్యంగా ద్వీపాల్లో జీవించే జీవాల్లో కనిపిస్తుంది.
రాజేశ్వరి ధోలాకియా
రాజేశ్వరి ధోలాకియా అంటాని (జననం 1959 డిసెంబరు 26 ) భారతదేశానికి ప్రాతినిధ్యం వహించిన మాజీ టెస్ట్, వన్డే అంతర్జాతీయ క్రికెట్ క్రీడాకారిణి. ఆమె భారతదేశం తరపున నాలుగు టెస్ట్ మ్యాచ్‌లతో పాటు 13 వన్డే ఇంటర్నేషనల్స్ ఆడింది. 1978, 1982 మహిళల క్రికెట్ ప్రపంచ కప్‌లలో కనిపించింది.
అంటాని 1990లలో యునైటెడ్ స్టేట్స్‌కి వెళ్లి, టెక్సాస్‌లోని హ్యూస్టన్‌లో స్థిరపడింది. ఆమె కోచ్‌గా క్రికెట్‌తో తన ప్రమేయాన్ని కొనసాగించింది. 2023లో యునైటెడ్ స్టేట్స్ మహిళల జాతీయ క్రికెట్ జట్టు కోసం ఎంపిక ప్యానెల్‌లో ఎంపికైంది.
మూలాలు
వర్గం:జీవిస్తున్న ప్రజలు వర్గం:భారతీయ మహిళా క్రికెట్ క్రీడాకారులు వర్గం:1959 జననాలు
దత్తాత్రేయస్వామి దేవాలయం (మఖ్తల్)
దత్తాత్రేయస్వామి దేవాలయం, తెలంగాణ రాష్ట్రం, నారాయణపేట జిల్లా, మఖ్తల్ మండల కేంద్రంలోని వల్లభాపురం గ్రామంలో ఉన్న దేవాలయం. తెలంగాణ, కర్ణాటక సరిహద్దుల్లో ఉన్న ఈ దేవాలయంలో దత్తాత్రేయ స్వామి కొలువై ఉన్నాడు.
చరిత్ర
శ్రీపాద శ్రీవల్లభ స్వామి దేశమంతా తిరుగుతూ కృష్ణానది సమీపంలోని ఈ క్షేత్రానికి వచ్చి 16వ యేట నుండి 30 సంవత్సరాలు వచ్చేంత వరకు ఇక్కడ నివాసముండి భక్తుల కష్టాలు తీర్చాడని, ఆశ్వీయుజమాస కృష్ణద్వాదశి, హస్తా నక్షత్రం రోజున కృష్ణానదిలో అంతర్దానమయ్యారని చరిత్రకారుల అభిప్రాయం. కష్టాలు, కలతలతో ఉన్నవారు, దుష్టశక్తుల నుండి విముక్తి కోరుకునేవారు ఇక్కడ స్వామిని పూజిస్తే వారి కోరికలు నెరవేరుతాయని ఇక్కడి స్థల పురాణం చెబుతోంది. భక్తులు ఉదయం తొమ్మిదిగంటల లోపే ఆ సిద్దాశన స్థానాన్ని అభిషేకం చేయించుకోని, పురాతన వటవృక్షం క్రింద ప్రతిష్ఠితమైన శ్రీపాదుల పాలరాతి విగ్రహాన్ని దర్శించుకుంటారు.
పూజలు, ఉత్సవాలు
ఈ దేవాలయంలో ప్రతిరోజూ అభిషేకం, పల్లకీసేవ జరుగుతాయి. దత్తజయంతి వంటి ఉత్సవాలు, గురు పౌర్ణమి సందర్భంగా విశేష పూజలు, శ్రీనృసింహ సరస్వతి గుప్తదినాలు జరుగుతాయి. ఉత్సవాల సమయంలో అనేకమంది భక్తులు ఇక్కడికి వస్తారు.
ఇతర దేవాలయాలు
ఇక్కడికి సమీపంలో ఒక ద్వీపంలో కురుపురం అనే గ్రామం ఉంది. అక్కడ 2020 నాటికి సుమారు వెయ్యి సంవత్సరాల వయసున్న మర్రిచెట్టు కింద శ్రీపాద శ్రీవల్లభస్వామి చాలా సంవత్సరాలు తపస్సు చేశాడు. అతను తపస్సు చేసిన ఈ ప్రాంతంలో శ్రీపాద వల్లభ దేవాలయం నిర్మించబడింది.
ఇటాన్ ప్లేస్ డాలియన్
ఇటాన్ ప్లేస్ డాలియన్ చైనాలోని డాలియన్ లో ఉన్న ఒక ఆకాశహర్మ్యం. ఈ భవనం 388 మీటర్లతో, 81 అంతస్తులు ఉంటుంది. ఇది 2015వ సంవత్సరంలో పూర్తయింది.
డిజైను
భవనం యొక్క మొత్తం వైశాల్యం 145,30 చ.మీ. కాగా, వాటిలో 728 హోటల్ గదులు, 30 ఎలివేటర్లు, నాలుగు బేస్మెంటులు ఉన్నాయి. భవనం పూర్తి ఎత్తు 33.2 మీటర్లు కాగా, వీక్షకులను 339.8 మీ వరకు అనుమతిస్తారు, పూర్తి ఆర్కిటెక్చర్ ఎత్తు 383.2 మీ.
మూలాలు
వర్గం:చైనా వర్గం:ఆకాశహర్మ్యాలు
త్రిగర్త రాజ్యం
త్రిగర్త రాజ్యం ఉత్తరభారత ఉపఖండంలో పురాతన రాజ్యాలలో ఒకటి. ఇది ప్రస్థల (ప్రస్తుత జలంధరు) ను రాజధానిగా చేసుకుని, హిమాచల ప్రదేశంలోని కంగ్రా వద్ద కోట నిర్మించుకుని పాలించారు. కటోచు రాజవంశం ఈ ప్రాంతాన్ని కొంతకాలం పాలించింది.
మహాభారతంలో మూలాలు
త్రిగర్త మహాభారత ఇతిహాసంలో పేర్కొన్న రాజ్యాలలో ఒకటి. మహాభారతం రెండు వేర్వేరు త్రిగర్త రాజ్యాలను ప్రస్తావించింది. ఒకటి పశ్చిమాన సివి రాజ్యానికి దగ్గరగా, మరొకటి కురు రాజ్యానికి సమీపంలో ఉంది. ఆధునిక కాంగ్రా ఉత్తర త్రిగర్తలోని పురాతన పట్టణాలలో ఒకటి. ఇది పశ్చిమ దిశగా పంజాబు ప్రాంతానికి విస్తరించింది. ముల్తాను త్రిగర్త రాజధాని. దాని అసలు పేరు ములాస్తాను. త్రిగర్త రాజ్యం భూభాగం సట్లైజు, బియాసు, రవి అనే మూడు నదీతీరాలలో ఉంది. ఈ త్రిగర్త రాజులు దుర్యోధనుడి మిత్రులు. వీరు పాండవులు, విరాటాల శత్రువులు. వారి రాజధానికి ప్రస్థాలా అని పేరు పెట్టారు. అక్కడి నుండి పశువులను దొంగిలించడానికి కురుల సహాయంతో విరాటుడి రాజ్యం మీద వారు దాడి చేశారు. అజ్ఞాతంలో అక్కడ నివసిస్తున్న పాండవులు త్రిగర్తులు, కురుల సంయుక్త శక్తులను ఎదిరించడానికి విరాటాలకు సహాయపడ్డారు. త్రిగర్తరాజులు కురుక్షేత్ర యుద్ధంలో పోరాడారు. క్రూరమైన రక్తసిక్తమైన సంఘర్షణ తరువాత అర్జునుడి చేత చంపబడ్డారు. అర్జునుడు త్రిగార్తయోధుల అక్షౌహిని (పెద్ద సైనిక విభాగం) ను సంసప్తకులు అని పిలిచాడు. యుధిష్ఠిరుడిని సజీవంగా పట్టుకోవటానికి దుర్యోధనుడు చేసిన పెద్ద ప్రణాళికలో భాగంగా ఈ యోధులు అర్జునుడి చేతిలో చనిపోవడమో, చంపేయడమో చేస్తామని ప్రతిజ్ఞ చేశారు.
మొదటి వ్రాతపూర్వక మూలాలు
త్రిగర్త క్రీ.పూ.5 వ శతాబ్దం నుండి పాణిని రచనలలో ముందుగా ప్రస్తావించండి. త్రిగర్త నివాసులను "ఆయుద్జీవి సంఘ" లేదా మార్షలు రిపబ్లిక్ అని పేర్కొనబడింది.
కంగ్రా సుశర్మపురం, కలిందరినె
కాంగ్రాను వివిధ సంస్కృతం, బౌద్ధ, జైన, తరువాత ఇస్లామికు పరిశోధకులు సుశర్మాపురా అని పిలిచేవారు. వాస్తవానికి 'నాగార్కోట' మొదటి ప్రస్తావన ఇస్లామికు పండితులు ఈ ప్రాంతాన్ని ప్రధానంగా కోటగా సూచించినప్పటి నుండి వచ్చింది. దీనికి ముందు ఇది ప్రధానంగా సుశర్మాపూరు అని నమోదు చేయబడింది. ఆ తరువాత, ప్ కాంగ్రాను కలిందరిను అని పిలిచే గ్రీకు భూగోళ శాస్త్రవేత్త టోలెమి రచనలలో అవి ప్రస్తావించబడ్డాయి.
అలెగ్జాండరు, త్రిగర్త పోరసు
గ్రీకులు చెప్పినట్లుగా అలెగ్జాండరు దండయాత్ర సమయంలో త్రిగార్త పాలకుడిని పోరసు (పురుషోత్తముడు) అని పిలుస్తారు. ఇది కూడా అది అలెగ్జాండరు ఆధునిక కంగ్రా వద్ద ఉన్న ఇండోరు వరకు విజయయాత్ర సాగించారని తెలియజేస్తుంది.
సముద్రగుప్తుడి దాడి
ప్రఖ్యాత చరిత్రకురాలు రోమిలా థాపరు గ్రీకులతో పాటు, కిందివాటిని వ్రత్య క్షత్రియులు లేదా మ్లేచాలుగా పేర్కొన్నారు: ద్రవిడ, అభిరా, సబారా, కిరాతా, మాళవా, సిబి, త్రిగర్త, యౌధేయ. పాణిని (క్రీ.పూ 5 వ శతాబ్దం) త్రిగర్త ఉనికిని రాసిన కాలం క్రీ.పూ 5 వ శతాబ్దం మధ్య కాలంలో సముద్రగుతుడు త్రిగర్తతో అనేక ఇతర రాజ్యాలను ఆక్రమించినట్లు ఆమె బహుళ చారిత్రక ప్రస్తావనలు ఇచ్చింది.
హ్యూయనుత్సాంగు జలంధరు పర్యటన
త్రిగార్త రాజధాని సా.శ. 1070 లో జలంధర నుండి నాగార్కోటు (కాంగ్రా) కు తరలించబడింది. జలంధరులో నిరంతరం సంప్రదింపులు జరపడం వలన సాధారణంగా మధ్య భారతదేశానికి వెళ్లే వివిధ ప్రతిష్ఠాత్మక ఆక్రమణ దళాలు ఉన్నాయి.
కటోచు, నాగర్కోట పాలకుల పురాతనత్వం
నాగార్కోట (కాంగ్రా కోట) కటోచు ప్రభువుల కోట, మహాభారత కాలం నుండి స్వతంత్ర పూర్వ యుగం వరకు వేలాది సంవత్సరాలు వీరు త్రిగార్తను పరిపాలించారు. కాని వారు తమ కోటను కోల్పోయినప్పుడు, వారి శక్తి వారిని విడిచిపెట్టింది.
యాదాద్రి థర్మల్ విద్యుత్ కేంద్రం
యాదాద్రి థర్మల్ విద్యుత్ కేంద్రం తెలంగాణ రాష్ట్రం, నల్లగొండ జిల్లా, దామరచర్లలోని వీర్లపాలెం నెలకొల్పబడిన విద్యుత్ కేంద్రం. 4,000 మెగావాట్ల విద్యుత్ ఉత్పత్తి యూనిట్‌ని స్థాపించనున్నారు. రూ.30వేల కోట్ల వ్యయంతో 2024 జూన్ లోపు పూర్తిచేయాలన్న లక్ష్యంతో నిర్మిస్తున్న ఈ విద్యుత్ కేంద్రం దక్షిణ భారతదేశములోని రెండవ అతిపెద్ద విద్యుత్ కేంద్రం.
ప్రారంభం
2015, జూన్ 8న ముఖ్యమంత్రి కల్వకుంట్ల చంద్రశేఖరరావు యాదాద్రి థర్మల్ విద్యుత్ కేంద్రంకు భూమి పూజ చేశారు. టీఎస్‌జెన్‌కో, బీహెచ్‌ఈఎల్ ఆధ్వర్యంలో సుమారు 5,558 ఎకరాల్లో రూ.55వేల కోట్ల వ్యయంతో దశలవారీగా విద్యుత్ ఉత్పత్తి కేంద్రాల నిర్మాణం చేపట్టనున్నారు.
క్లియరెన్సులు
2017 జూన్ 29న పర్యావరణ, అటవీ, వాతావరణ మార్పుల మంత్రిత్వ శాఖ నుండి ఈ ప్రాజెక్టుకు పర్యావరణ అనుమతి లభించింది. ఇంకా కృష్ణా నది నుండి నీటి కేటాయింపులు జరగలేదు. కేంద్రం సవరించిన పర్యావరణ నిబంధనలు, 4000 మెగావాట్ల ప్రాజెక్టు తెలంగాణకు అదనంగా ₹3100 కోట్లు ఖర్చు అవుతుంది. కొత్త పర్యావరణ నిబంధనలు ఫ్లూ-గ్యాస్ డీసల్ఫరైజేషన్ పరికరాల ఏర్పాటును తప్పనిసరి చేస్తాయి.
నిర్మాణం
రూ.30 వేల కోట్లతో 5 యూనిట్లు ఏర్పాటు చేస్తున్నారు. ఇందులో ఒక్కో యూనిట్‌ 800 మెగావాట్ల సామర్థ్యంతో మొత్తం 4 వేల మెగావాట్ల విద్యుత్తును తయారు చేసేలా ప్లాంటు నిర్మిస్తున్నారు. బొగ్గు ఆధారితంగా పనిచేసే బాయిలర్ల పనుల్లో సుమారు 6 వేల మంది కార్మికులు రాత్రింబవళ్లు పనిచేస్తున్నారు. ఇది 2024 జూన్ నాటికి పూర్తికాబడి, విద్యుత్తు ఉత్పత్తి ప్రారంభించబడుతుంది.
అడవిదేవులపల్లి సమీపంలో టెయిల్‌పాండ్‌ ప్రాజెక్టు బ్యాక్‌వాటర్‌ నుంచి నీటిని తరలించేందుకు 22 కిలోమీటర్ల మేర చేపట్టిన పైపులైన్‌ నిర్మిస్తున్నారు. ఈ రిజర్వాయర్‌ను ఒకసారి నింపితే 10 రోజులపాటు ప్లాంటు నీటి అవసరాలకు ఉపయోగపడుతుంది. అలాగే దామరచర్ల మండలం విష్ణుపురం రైల్వేస్టేషన్‌ నుంచి యాదాద్రి థర్మల్‌ ప్లాంటు వరకు 8.5 కిలోమీటర్ల మేర రైల్వేలైన్‌ నిర్మిస్తున్నారు.
సామర్థ్యం
నాలుగువేల మెగావాట్స్ (5 x 800 మెగావాట్స్) సామర్థ్యం.
కేసీఆర్ సందర్శన
2022 నవంబరు 28న ముఖ్యమంత్రి కల్వకుంట్ల చంద్రశేఖర్ రావు థర్మల్ విద్యుత్ కేంద్రాన్ని సందర్శించి,ప‌వ‌ర్ ప్లాంట్ నిర్మాణ ప‌నులను కేసీఆర్ ఏరియల్ వ్యూ ద్వారా ప‌రిశీలించాడు. ఈ ప్రాజెక్టును వేగంగా పూర్తిచేయాల‌ని, ప్లాంట్ ఆప‌రేష‌న్‌కు స‌రిప‌డా బొగ్గు నిల్వ‌లు ఉండేలా చ‌ర్య‌లు తీసుకోవాల‌ని, ఈ ప్లాంట్ నుంచి హైద‌రాబాదుతోపాటు అన్ని ప్రాంతాల‌కు విద్యుత్ క‌నెక్టివిటీ ఉండేలా ఏర్పాట్లుచేయాల‌ని, ప‌వ‌ర్ ప్లాంట్‌లో ప‌నిచేసే 10 వేల మంది సిబ్బందికి టౌన్ షిప్ నిర్మాణం కోసం 100 ఎక‌రాలు సేక‌రించాలని, ప్ర‌త్యేకంగా స్పోర్ట్స్ కాంప్లెక్స్‌కు 50 ఎక‌రాలు కేటాయించాల‌ని అధికారులకు సూచించాడు.
మూలాలు
వర్గం:తెలంగాణ వర్గం:విద్యుచ్ఛక్తి వర్గం:విద్యుత్ కేంద్రాలు
జెన్నిఫర్ డౌడ్నా
జెన్నిఫర్ అన్నే డౌడ్నా ( వాషింగ్టన్, 19 ఫిబ్రవరి 1964 ) ఒక రసాయన విద్యావేత్త అమెరికన్ , బర్కిలీలోని కాలిఫోర్నియా విశ్వవిద్యాలయం యొక్క కెమిస్ట్రీ కెమికల్ ఇంజనీరింగ్ విభాగంలో మాలిక్యులర్ కెమిస్ట్రీ ప్రొఫెసర్ ఆమె లి కా షింగ్ చాన్స్లర్ ఛైర్ ప్రొఫెసర్ గా కెమిస్ట్రీ విభాగంలో , బర్కిలీలోని కాలిఫోర్నియా విశ్వవిద్యాలయం లో మాలిక్యులర్ అండ్ సెల్ బయాలజీ విభాగంలో ప్రొఫెసర్ గా ఉన్నారు. ఆమె 1997 నుండి హోవార్డ్ హ్యూస్ మెడికల్ ఇనిస్టిట్యూట్ లో పరిశోధకురాలుగా ఉంది.
ఫ్రెంచ్ మైక్రోబయాలజిస్ట్ ఇమ్మాన్యుల్లె చార్పెంటియర్‌తో, శక్తివంతమైన జన్యు సవరణ సాధనం యొక్క ఆధారం అయిన CRISPR- Cas9 అని పిలువబడే బ్యాక్టీరియా రక్షణ వ్యవస్థ కనుకొన్నందుకు. 2020 లో, ఇమ్మాన్యూయెల్‌ చార్పెంటీర్‌ ‌తో కలిసి, "జీనోమ్ ఎడిటింగ్ కోసం ఒక పద్ధతిని అభివృద్ధి చేసినందుకు " రసాయన శాస్త్రం లో నోబెల్ బహుమతిని అందుకున్నది. జన్యుసాంకే తిక పరిజ్ఞానానికి సంబంధించి అత్యంత పదునైన సాధనాన్ని చార్పెంటియర్‌, జెన్నీఫర్‌లు కనుగొన్నారు.జన్యుసవరణ ప్రక్రియ క్రిస్పర్‌-కాస్‌9 (CRISPR-CAS9 క్లస్టర్డ్‌ రెగ్యులర్లీ ఇంటర్‌స్పే్‌సడ్‌ షార్ట్‌ పాలిండ్రోమిక్‌ రిపీట్స్‌ అండ్‌-క్రిస్పర్‌ అసోసియేటెడ్‌ ప్రొటీన్‌ 9)ను అభివృద్ధి చేసినందుకు వీరికి ఈ పురస్కారాన్ని ప్రకటించారు జెనిటిక్‌ సిజర్స్‌ను వీరు అభివృద్ది చేశారు. దీన్ని ప్రయోగించి డిఎన్‌ఎను మార్చొచ్చు డీఎన్‌ఏ పోగులను అవసరమైనట్లుగా కత్తిరించడంతో పాటు జోడించే శక్తినీ ఈ పద్ధతికి వీరు చేర్చారు. దీని వలన జంతువులు, మొక్కలు, సూక్ష్మజీవుల డిఎన్‌ఎను మార్పులు చేయెచ్చు.
జీవిత చరిత్ర
ఫిబ్రవరి 19, 1964లో జెన్నిఫర్‌ అన్నే డౌడ్నా పుట్టారు. 7 సంవత్సరాల వయస్సులో, కుటుంబం హవాయికి వెళ్లింది, అక్కడ అతని తండ్రి హిలోలోని హవాయి విశ్వవిద్యాలయంలో అమెరికన్ సాహిత్యాన్ని బోధిస్తాడు. తల్లి స్థానిక కళాశాలలో చరిత్ర బోధిస్తుంది.కొలరాడో విశ్వవిద్యాలయంలో పోస్ట్ డాక్టరల్ పరిశోధకుడిగా, అప్పుడు గ్రాడ్యుయేట్ విద్యార్థిగా ఉన్న జామీ కేట్ ను కలుసుకున్నాడు; వారు టెట్రాహైమెనా గ్రూప్ I ఇంట్రన్ P4-P6 ఉత్ప్రేరక ప్రాంతం యొక్క నిర్మాణాన్ని స్ఫటికీకరించడానికి, నిర్ధారించడానికి ప్రాజెక్ట్ పై కలిసి పనిచేశారు. ఆమె యేల్ లో బోధిస్తున్నసమయంలో వారు వివాహం చేసుకున్నారు,, వారిద్దరూ బర్కిలీలోని కాలి ఫోర్నియా లో అధ్యాపక స్థానాలను స్వీకరించారు. కేట్ ప్రస్తుతం ప్రొఫెసర్ గా ఉన్నారు ఆయన జీవ ఇంధన ఉత్పత్తి కోసం వాటి సెల్యులోజ్ కిణ్వక్రియను పెంచడానికి జన్యు-సవరించే ఈస్ట్ పై పనిచేస్తున్నారు. డౌడ్నా, కేట్ దంపతులకు 2003లో ఒక కుమారుడు జన్మించాడు.
ఆమె తన మొదటి శాస్త్రీయ పరిశోధనను ప్రొఫెసర్ షారోన్ పనాసెంకో అనే ల్యాబ్ లో ప్రారంభించారు. ఆమె 1985లో బయోకెమిస్ట్రీలో తన బ్యాచిలర్ ఆఫ్ ఆర్ట్స్ డిగ్రీని పొందారు. ఆమె తన డాక్టరల్ స్టడీ కోసం హార్వర్డ్ మెడికల్ స్కూల్ ను ఎంపిక చేసుకుని 1989లో బయోలాజికల్ కెమిస్ట్రీ అండ్ మాలిక్యులర్ ఫార్మకాలజీలో పి.హెచ్.డి ని సంపాదించింది. ఆమె Ph.D. డిసర్టేషన్ ఒక స్వీయ-ప్రతికృతి ఉత్ప్రేరక RNA యొక్క సామర్థ్యాన్ని పెంచే ఒక వ్యవస్థపై పైన పరిశోధన చేసినది.. బయోకెమిస్ట్‌, జన్యు సవరణలో కషికి ప్రసిద్ది చెందారు. ఈ కృషికి గాను ఈమెకు ఇమ్మాన్యుల్లె చార్పెంటియర్‌తో కలపి రసాయన శాస్త్రంలో 2020 నోబెల్‌ బహుమతి లభించింది. ఆమె కెమిస్ట్రీ విభాగంలో లి కా షింగ్‌ ఛాన్సలర్‌ చైర్‌ ప్రొఫెసర్‌గా అలాగే బర్కిలీలోని కాలి ఫోర్నియా విశ్వవిద్యాలయంలో మాలి క్యులర్‌ అండ్‌ సెల్‌ బయాలజీ విభాగం లో ఉన్నారు. ఆమె 1997 నుండి హౌ వార్డ్‌ హ్యూస్‌ మెడికల్‌ ఇనిస్టిట్యూట్‌లో పరిశోధకురాలిగా కూడా పని చేశారు.
అవార్డులు, సన్మానాలు
డౌడ్నా ఒక సీర్లె స్కాలర్, 1996 బెక్మన్ యంగ్ ఇన్వెస్టిగేటర్స్ అవార్డును అందుకున్నాది. 2000లో, ఆమె ఒక రైబోజైమ్ యొక్క నిర్మాణ నిర్ధారణకోసం, 35 సంవత్సరాల లోపు ఒక విశిష్ట పరిశోధకురాలి గుర్తింపు, నేషనల్ సైన్స్ ఫౌండేషన్ యొక్క అత్యున్నత గౌరవం అయిన అలాన్ T. వాటర్ మన్ అవార్డు, బహుకరించబడింది. 2001లో, ఆమె అమెరికన్ కెమికల్ సొసైటీ యొక్క బయోలాజికల్ కెమిస్ట్రీలో ఎలి లిల్లీ అవార్డును అందుకుంది. జీనోమ్ ఎడిటింగ్ (genome editing) విధానాన్ని అభివృద్ధి చేయడంతోపాటు.. రసాయన శాస్త్రం (Chemistry) లో విశేష సేవలందించిన ఎమ్మాన్యుల్లే చార్పెంటియర్ (Emmanuelle Charpentier ), జెనిఫర్ ఏ డౌడ్నా (Jennifer A Doudna) ప్రతిష్ఠాత్మక 2020 నోబెల్  పురస్కారానికి సంయుక్తంగా ఎంపికయ్యారు
ఆమె 2002లో నేషనల్ అకాడమీ ఆఫ్ సైన్సెస్ కు ఎన్నికయ్యారు, 2003లో అమెరికన్ అకాడమీ ఆఫ్ ఆర్ట్స్ అండ్ సైన్సెస్, 2010లో నేషనల్ అకాడమీ ఆఫ్ మెడిసిన్, 2014లో నేషనల్ అకాడమీ ఆఫ్ ఇన్వెంటర్లకు ఎంపికయ్యారు. ఆమె 2016 లో రాయల్ సొసైటీ (ForMemRS) యొక్క విదేశీ సభ్యుని గా ఎన్నికయింది. 2017లో, డౌడ్నాఅమెరికన్ అకాడమీ ఆఫ్ ఎచీవ్ మెంట్ యొక్క గోల్డెన్ ప్లేట్ అవార్డు[65] ను ప్రదానం చేసింది.2020లో ఆమెకు గుగ్జెన్ హీమ్ ఫెలోషిప్ లభించింది.
మూలాలు
వర్గం:రసాయన శాస్త్రంలో నోబెల్ బహుమతి గ్రహీతలు వర్గం:జీవిస్తున్న ప్రజలు వర్గం:1964 జననాలు వర్గం:నోబెల్ బహుమతి పొందిన మహిళలు
బికనీర్ వెస్ట్ శాసనసభ నియోజకవర్గం
మూలాలు
వర్గం:రాజస్థాన్ శాసనసభ నియోజకవర్గాలు
గంగరాజు మాడుగుల మండలం
గంగరాజు మాడుగుల మండలం, ఆంధ్ర ప్రదేశ్ రాష్ట్రములోని అల్లూరి సీతారామరాజు జిల్లాకుచెందిన ఒక మండలం.మండలం కోడ్: 4848  ఈ మండలంలో 36 నిర్జన గ్రామాలుతో కలుపుకుని 328 రెవెన్యూ గ్రామాలు ఉన్నాయి. మండల ప్రధాన కేంద్రం గంగరాజు మాడుగుల.
గణాంకాలు
2011 భారత జనాభా లెక్కలు ప్రకారం మండల జనాభా మొత్తం 53,884 మంది కాగా, అందులో పురుషులు 26,966 మంది, స్త్రీలు 26,918 మంది ఉన్నారు.
సైఫాబాద్, పంజాబ్
కులం
గ్రామం మొత్తం జనాభాలో 50.90% షెడ్యూల్ కులాలు (ఎస్సీ) కలిగి ఉంది, ఇందులో షెడ్యూల్ తెగ (ఎస్టి) జనాభా లేదు.
విద్య
ఇతర పాఠశాలలు, కళాశాలలు:
రైలు
ఫిల్లౌర్ జంక్షన్ సమీప రైల్వే స్టేషన్ అయితే, భాటియన్ రైల్వే స్టేషన్ గ్రామానికి 7 కి.మీ దూరంలో ఉంది.
విమానాశ్రయం
సమీప దేశీయ విమానాశ్రయం 37 కిలోమీటర్ల దూరంలో లూథియానాలో ఉంది. సమీప అంతర్జాతీయ విమానాశ్రయం చండీగఢ్‌లో ఉంది, శ్రీ గురు రామ్ దాస్ జీ అంతర్జాతీయ విమానాశ్రయం అమృతసర్‌లో 138 కిమీ దూరంలో ఉన్న రెండవ సమీప విమానాశ్రయం.
మూలాలు
వర్గం:ఫిల్లౌర్ తహసీల్‌లోని గ్రామాలు
విఎన్ఆర్ విజ్ఞాన జ్యోతి ఇన్స్టిట్యూట్ ఆఫ్ ఇంజనీరింగ్, టెక్నాలజీ కళాశాల
వల్లూరుపల్లి నాగేశ్వర్రావు విజ్ఞాన జ్యోతి ఇన్స్టిట్యూట్ ఆఫ్ ఇంజనీరింగ్ అండ్ టెక్నాలజీ ( వి.యన్.ఆర్. కళాశాల, విజ్ఞాన జ్యోతి ఇంజనీరింగ్ కళాశాల, VNRVJIET) హైదరాబాద్ నగరంలోని  యూనివర్సిటీ గ్రాంట్స్ కమిషన్‌ (యూజీసీ) నుండి స్వయం ప్రతిపత్తి హోదా పొందిన ఇంజనీరింగ్ కళాశాల. ఇది అఖిల భారత సాంకేతిక విద్యామండలి (ఎఐసిటిఇ) చే గుర్తించబడింది. ఇది జవహర్ లాల్ నెహ్రూ సాంకేతిక విశ్వవిద్యాలయానికి అనుబంధ కళాశాలగా ఉంది.
2020 ఎన్‌ఐఆర్‌ఎఫ్ (NIRF) ర్యాంకింగ్స్ ప్రకారం, ఇంజనీరింగ్ విభాగంలో ఈ కళాశాల 127 వ స్థానంలో నిలిచింది. నేషనల్‌ అసెస్‌మెంట్‌ అండ్‌ అక్రెడిటేషన్‌ కౌన్సిల్‌ (న్యాక్‌) అక్రెడిటేషన్ రెండవ చక్రంలో ఈ కళాశాల NAAC 3.73 / 4  గ్రేడింగ్ ను పొందింది.
ఈ కళాశాలలోని డిగ్రీ కోర్సులు  IT  నేషనల్ బోర్డ్ ఆఫ్ అక్రిడిటేషన్ (NBA) న్యూఢిల్లీ ద్వారా 2008 నుంచి గుర్తింపు పొందాయి.
చరిత్ర
ఇది 1995 లో "విజ్ఞాన జ్యోతి"ఎడ్యుకేషన్ సొసైటీ  ద్వారా లాభాపేక్ష లేని సంస్థగా స్థాపించబడింది. ఈ కళాశాల ప్రాధమికంగా బి.టెక్ కళాశాలగా ప్రారంభమైంది. 2003 నుండి ఈ సంస్థ మాస్టర్ ఆఫ్ టెక్నాలజీ( M.Tech ) డిగ్రీ  కోర్సులు  ప్రారంభించింది.
విభాగాలు
ఆటోమొబైల్, సివిల్, కంప్యూటర్ సైన్స్ & ఇంజనీరింగ్, ఎలక్ట్రికల్ & ఎలక్ట్రానిక్స్, ఎలక్ట్రానిక్స్ & కమ్యూనికేషన్, ఎలక్ట్రానిక్స్  & ఇన్‌స్ట్రుమెంటేషన్, ఇన్ఫర్మేషన్ టెక్నాలజీ, మెకానికల్, హ్యుమానిటీస్ అండ్ సైన్సెస్ విభాగాలున్నాయి.
డిప్లొమా
ఈ సంస్థ 2009 సంవత్సరం నుండి రెండవ షిఫ్ట్ ప్రాతిపదికన తన 3 సంవత్సరాల పాలిటెక్నిక్ కోర్సులను ప్రారంభించింది. విద్యార్థులు పాలిసెట్ (POLYCET) ప్రవేశ పరీక్ష ద్వారా ప్రవేశం పొందుతారు.
డిగ్రీ
బి.టెక్ ప్రవేశాలు రెండు కేటగిరీలుగా అందించబడతాయి. కేటగిరీ ఎ సీట్లను రాష్ట్ర స్థాయి ప్రవేశ పరీక్ష (TS EAMCET) ఫలితాల ఆధారంగా భర్తీ చేస్తారు. కేటగిరీ బి సీట్లను ఎన్ ఆర్ ఐ కోటా ద్వారా లేదా ఇతర రాష్ట్ర లేదా జాతీయ స్థాయి ప్రవేశ పరీక్షల (జేఈఈ మెయిన్స్) ఆధారంగా భర్తీ చేస్తారు. డిప్లొమా చదివిన వారు, సమాంతర చేరిక పథకం (లేటరల్ ఎంట్రీ స్కీం) కింద ఈసెట్ (TS ECET) ఫలితాల ఆధారంగా  బి. టెక్ కోర్సు రెండో సంవత్సరంలో చేరవచ్చు.
మూలాలు
వర్గం:తెలంగాణ విద్యాసంస్థలు వర్గం:కళాశాలలు వర్గం:తెలంగాణ కళాశాలలు
చైనీస్ భాష
చైనీస్ భాష అన్నది సినో-టిబెటన్ భాషా కుటుంబంలో విభాగం, ఒకదానికొకటి సంబంధం కలిగివుండి కూడా ఒక్కోసారి ఒక భాష మరో భాష వారికి అర్థం కాని స్థితిలోని భాషల గుంపు. చైనాలోని సంఖ్యాధిక్య హాన్లు, ఇతర జాతుల వారూ మాట్లాడుతూంటారు. దాదాపు 120 కోట్లమంది జనం ఏదోక చైనీస్ భాషా రూపాన్ని తమ మాతృభాషగా కలిగి ఉన్నారు. ఈ భాషను మాతృభాషగా కలవారు ప్రపంచం జనాభాలో 16 శాతం కలిగివున్నారు
చైనీస్ భాషా రూపాలను స్థానికులైన భాషా వ్యవహర్తలు సాధారణంగా ఒకే చైనీస్ భాషకు గల వివిధ మాండలీకాలు అని భావిస్తున్నా, భాషావేత్తలు మాత్రం అవి భాషా కుటుంబం ఎంత వైవిధ్యంగా ఉంటుందో అంత వైవిధ్యంగా ఉంటుంది}} చైనీస్ లోని అంతర్గత వైవిధ్యం, రొమానిక్ భాషలతో పోలుస్తూంటారు, కానీ రొమానిక్ ని మించి ఈ వైవిధ్యం చైనీస్ లో ఉంటుంది. చైనీస్ లో 7 నుంచి 13 ప్రాంతీయ గ్రూపులు ఉండగా, వారిలో ప్రధానంగా ఎక్కువమంది మాండరిన్ (960 మిలియన్లు), ఆ తర్వాత యీ (80 మిలియన్లు), మిన్ (60 మిలియన్లు) మాట్లాడుతూంటారు. జియాంగ్, కొంతవరకూ నైఋతి మాండరీన్ మాండలీకాలు ఒకేలాంటి పదాలు పంచుకోవడం ఉన్నా చాలావరకూ ఈ గ్రూపుల్లో ఒకరి భాష/మాండలీకం ఒకరికి అర్థం కావు.
ప్రామాణిక చైనీస్ (పుటోంఘువా/గుయోయు/హ్యుయాయు) మాండరీన్ యొక్క బీజింగ్ మాండలీకం ఆధారం చేసుకుని ప్రామాణీకరించిన చైనీస్. చైనా, తైవాన్ దేశాల్లో ఇది అధికారిక భాష కాగా సింగపూర్ దేశంలోని నాలుగు అధికారిక భాషల్లో ఒకటి. అమెరికా ఆరు అధికారిక భాషల్లో ఇది ఒకటి. ప్రామాణిక భాషను రాసే పద్ధతిని చైనీస్ లిపి అంటూంటారు, ఒక్కో అక్షరం ఒక్కో శబ్దాన్ని కాక పదాన్ని సూచించే లోగోగ్రామ్ పద్ధతిలో ఉంటుంది. దీన్ని మరి ఏ ఇతర విధంగానూ ఒకరికొకరి పదాలు అర్థం కాని చైనీస్ భాషా వ్యవహర్తల్లో అక్షరాస్యులు ఉపయోగిస్తూంటారు. అయితే ఒక్కో అక్షరాన్ని తమ తమ భాషల్లోని పదాలుగా చదువుకుంటూంటారు.
ఇతర చైనీస్ రకాల్లో కంటోనెస్ హాంగ్ కాంగ్, మకావ్ లలో విస్తృతంగా మాట్లాడే భాష, ఆ ప్రాంతాల అధికారిక భాష. గువాంగ్ డాంగ్ ప్రావిన్సులోనూ, గువాంగ్జి ప్రావిన్సులో ప్రధాన భాగంలోనూ చాలా ప్రభావం కలిగివుంది కంటోనెస్. అలానే విదేశాల్లోని చైనీయులు కూడా ఎక్కువగా ఈ మాండలీకాన్ని వాడతారు. దక్షిణాది మిన్ మాండలీకాలు, మిన్ గ్రూపులో భాగం. ఈ మాండలీకాల్లో దక్షిణ ఫుజియన్ ప్రాంతంలో విస్తారంగా మాట్లాడతారు. చెప్పుకోదగ్గ మార్పుచేర్పులతో వీటిని తైవాన్, ఆగ్నేయాసియా ప్రాంతాల్లో మాట్లాడతారు. హక్కా మాండలీకాన్ని కూడా తైవాన్, ఆగ్నేయాసియాలోని డయాస్పోరాలో వినియోగిస్తారు. షాంఘైనీస్ సహా ఇతర వు మాండలీక రకాల్లో తూర్పు చైనాలోని కింది యంగ్త్జ్ ప్రాంతంలో విస్తృతంగా మాట్లాడతారు.
దషైర్ సరస్సు
దషైర్ సరస్సు కుల్లు జిల్లా, లాహౌల్ స్పితి జిల్లా లను కలిపే రోహ్‌తాంగ్ కనుమల సమీపంలో ఉంది. ఇది సముద్ర మట్టానికి 4,270 మీటర్ల ఎత్తు లో ఉంది. దీనిని సర్ కుంద్ అని కూడా పిలుస్తారు.
మూలాలు
వర్గం:సరస్సులు వర్గం:నీటి వనరులు వర్గం:హిమాచల్ ప్రదేశ్
బొమ్మకంటి సత్యనారాయణ రావు
బొమ్మకంటి సత్యనారాయణ రావు (1916, ఆగస్టు 7 - 1984, ఆగస్టు 22) తెలంగాణ సాయుధ పోరాట ఉద్యమకారుడు, రాజకీయ నాయకుడు. తెలంగాణ సాయుధ పోరాటంలో మధిర ప్రాంతంలో పోరాటానికి నాయకత్వం వహించిన ముఖ్య నాయకులలో బొమ్మకంటి సత్యనారాయణ రావు ఒకరు. పోరాటంలో పాల్గొని కీలకమైన పాత్ర పోసించిన బొమ్మకంటి, ఆ తర్వాతికాలంలో మధిర శాసనసభ నియోజకవర్గం నుండి 1957 నుండి 1962 వరకు ఎమ్మెల్యేగా పనిచేశాడు.
జననం, విద్య
బొమ్మకంటి సత్యనారాయణ రావు 1916, ఆగస్టు 7న పట్టాభిరామారావు - వెంకట్రామమ్మ దంపతులకు తెలంగాణ రాష్ట్రం, ఖమ్మం జిల్లా, బోనకల్లు గ్రామంలో జన్మించాడు. కాళోజీ నారాయణరావు, దేవులపల్లి రామానుజరావు, మాటేటి రామప్ప ఐఏఎస్ (రిటైర్డ్) తదితరులతో కలిసి వరంగల్‌లో మెట్రిక్యులేషన్ చదివాడు.
ఉద్యోగం
మెట్రిక్యులేషన్ తర్వాత వరంగల్‌లోని సుబేదారి కార్యాలయంలో పనిచేశాడు. నిజాం ప్రభుత్వంలో భాగంగా 1943-44లో తన ఉద్యోగానికి రాజీనామా చేశాడు.
సాయుధ పోరాటం
రజాకార్ల ఆగడాలకు అడ్డుకట్ట వేసేందుకు మధిర పరిసర ప్రాంతాల్లో అనేక చోట్ల క్యాంపులు నిర్వహించడంతోపాటు వారిని తిప్పికొట్టేందుకు అనక గ్రామాలను ఏకం చేశాడు. స్వామి రామానంద తీర్థ నాయకత్వంలో షోలాపూర్ పట్టణంలో జరిగిన కాంగ్రెస్ వర్కింగ్ కమిటీ ప్రధమ సమావేశంలో మాడపాటి హనుమంతారావు, జమలాపురం కేశవరావు లతోపాటు బొమ్మకంటి కూడా పాల్గొన్నాడు. 1948 ఆగస్టులో తన స్వగ్రామం బోనకల్లులో భారత జాతీయ పతాకాన్ని ఎగురవేసి, అజ్ఞాతవాసం ప్రారంభించాడు. సరిహద్దు చుట్టూ శిబిరాలను ఏర్పాటు చేసుకున్నాడు.
రాజకీయ జీవితం
వరంగల్, ఖమ్మం జిల్లాల జిల్లా కాంగ్రెస్ అధ్యక్షుడిగా, ఎస్ఆర్ అండ్ బిజిఎన్ఆర్ వ్యవస్థాపకుడిగా పనిచేశాడు. 1954 జనవరి 17న హైదరాబాదు రాష్ట్ర పి.సి.సి. అధ్యక్షునిగా కూడా పోటీచేసాడు. బొమ్మకంటి ఎమ్మెల్యే మాత్రమే కాగలిగినా దామోదరం సంజీవయ్య ముఖ్యమంత్రిగా వున్నప్పుడు రాజకీయాలను శాసించే స్థాయికి ఎదిగాడు. బొమ్మకంటి రాష్ట్రంలో తొలిసారిగా బోనకల్, మధిర అసెంబ్లీ పరిధిలోని ఎస్సీ, ఎస్టీ, బీసీలకు ప్లాట్లు, భూములు కేటాయించాడు. ఖమ్మం జిల్లా ఏర్పాటుకు ముఖ్యపాత్ర పోషించాడు.
ఉమ్మడి వరంగల్ & పనిచేశాడు. ఖమ్మం లో శ్రీరామ మరియు భక్త గెంటాల నారాయణ రావు డిగ్రీ కళాశాల ను స్థాపించడంలో కీలకపాత్ర పోషించాడు. ఖమ్మం జిల్లా కాంగ్రెస్ కమిటీ అధ్యక్షుడిగా సాంఘిక సంక్షేమ, గిరిజన సంక్షేమ కేంద్రాలను నిర్వహించాడు. 1951లో తెలంగాణలో భూదాన్ పాదయాత్ర సందర్భంగా ఆచార్య వినోబా భావేతో కలిసి పర్యటించాడు. 1954లో బొమ్మకల్లు గ్రామ సమగ్రాభివృద్ధికి గ్రామపెద్దలతో కూడిన గ్రామాభివృద్ధి కమిటీని ఏర్పాటుచేసి, ఆ కమిటీ ఆధ్వర్యంలో ఎస్సీ, ఎస్టీ, బీసీలకు వేర్వేరు కాలనీల నిర్మాణాలు (ప్రతి లబ్ధిదారునికి 10 సెంట్ల స్థలంతో సుమారు 275 ఇళ్లు), తాగునీటి బావులు (ఓపెన్‌ బావులు) తవ్వడం, గ్రామ రోడ్లు వేయడం తదితర పనులను చేపట్టాడు.
రచనలు
బొమ్మకంటి రాసిన స్వాతంత్ర్య సమరయోధుల క్లుప్తమైన చరిత్రను, "హైదరాబాదు స్వాతంత్ర్య పోరాటం" శీర్షికతో ఉమ్మడి ఆంధ్రప్రదేశ్ రాష్ట్ర ప్రభుత్వ అధికారిక మాస పత్రిక "ఆంధ్ర ప్రదేశ్" ప్రచురించింది.
మరణం
బొమ్మకంటి సత్యనారాయణ రావు 1984, ఆగస్టు 22న మరణించాడు.
మూలాలు
వర్గం:1916 జననాలు వర్గం:1984 మరణాలు వర్గం:ఆంధ్రప్రదేశ్ శాసన సభ్యులు (1957)
సీమాన్
సెంథమిజన్ సీమాన్ (Senthamizhan Seeman, జననం 08 నవంబరు 1966) తమిళనాడు రాజకీయ నాయకుడు, తమిళ చిత్ర దర్శకుడు మరియు నటుడు. అతను సి. పా. అధితనార్ అధితనార్ తమిళ జాతీయవాదం గురించి మాట్లాడుతున్నాడు. తమిళనాడును తమిళులే పాలించాలని ఆయన అన్నారు.
బికనీర్ ఈస్ట్ శాసనసభ నియోజకవర్గం
బికనీర్ ఈస్ట్ శాసనసభ నియోజకవర్గం రాజస్థాన్ రాష్ట్రంలోని నియోజకవర్గాలలో ఒకటి. ఈ నియోజకవర్గం బికనీర్ జిల్లా, బికనీర్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:రాజస్థాన్ శాసనసభ నియోజకవర్గాలు